डॉ. स्टीवन विलियम हॉकिंग 
एक प्रख्यात वैज्ञानिक हैं | 
उनकी गणना
विश्व के सबसे प्रसिद्ध
ब्रह्माण्ड के वैज्ञानिकों
और भौतिकशास्त्रियों में होती है |
ब्रह्माण्ड के अनेक रहस्यों पर
शोध करके
डॉ. हॉकिंग ने
विश्वभर में ख्याति पाई है |
हॉकिंग का जन्म 8 जनवरी 1942 को 
इंग्लैंड के
ऑक्सफ़ोर्ड शहर में हुआ था |
उनके पिता डॉ. फ्रैंक हॉकिंग, 
एक जीव विज्ञानी थे
और उनकी माता का नाम 
इज़बेल हॉकिंग था |
हॉकिंग को बचपन से ही
विज्ञान विषय में गहरी रुचि थी |
उन्होंने सेन्ट अल्बेंस स्कूल से 
अपनी पढ़ाई पूरी की |
उसके बाद
ऑक्सफर्ड युनिवर्सिटी कॉलेज में
दाखिला लिया | 
वे गणित का 
अभ्यास करना चाहते थे,
परन्तु कॉलेज में  
इसकी सुविधा
न होने के कारण 
उन्होंने भौतिक शास्त्र को चुना | 
तीन वर्ष के बाद
वे प्रथम श्रेणी में 
स्नातक हुए |
इसके बाद हॉकिंग ने
कैम्ब्रिज युनिवर्सिटी में
कॉस्मोलोजी यानि कि
विश्व की रचना सम्बंधित
विज्ञान में शोध करने
की शुरूआत की |
उस समय इस विषय में 
कोई काम नहीं कर रहा था | 
उन्होंने इस विषय में
शोध करके पीएच.डी. की
डिग्री प्राप्त की
और डॉ. हॉकिंग बने |
इक्कीस(21) वर्ष की उम्र में 
डॉ. हॉकिंग को
ए.एल.एस. नामक रोग हुआ
जिसके कारण
धीरे-धीरे उनके शरीर के
सारे अंग लकवाग्रस्त होकर
निष्क्रिय हो गए | 
एक दिन उनका 
बोलना भी बंद हो गया | 
डॉक्टरों ने कह दिया 
कि वे दो साल से
ज़्यादा नहीं जीएँगे |
पर अचानक ऐसी
गंभीर बीमारी
होने के बावजूद
उनका मनोबल दृढ़ था |
उन्होंने हिम्मत नहीं हारी | 
डॉ. हॉकिंग एक
खास प्रकार की
कुर्सी में बैठकर
अपना काम करने लगे |
उनकी व्हीलचेयर में
एक विशिष्ट कम्प्यूटर
और बोलने का 
उपकरण (वोईस सिंथेसाइज़र) लगे हुए हैं | 
इन दोनों की मदद से 
वे बोल सकते हैं | 
उनके द्वारा बोले हुए शब्द 
कम्प्यूटर में आ जाते हैं | 
डॉ. हॉकिंग एक मिनिट में 15 शब्द  
बोल पाते हैं |
लगभग पिछले
पचास वर्षों से
डॉ. हॉकिंग इस तरह
व्हीलचेयर में बैठकर 
काम करते हैं
परन्तु उनका दिमाग
एकदम सक्रिय है |
वे फिलहाल प्रख्यात
केम्ब्रिज युनिवर्सिटी में  
ब्रह्माण्ड विज्ञान क्षेत्र में
काम करती 
एक संस्था के अध्यक्ष हैं |  
उन्होंने ब्लैक होल, 
गुरुत्वाकर्षण आदि पर 
अनेक शोध किए हैं |
शोध के साथ-साथ वे
अलग-अलग शहरों में
भाषण भी देते हैं | 
उनके भाषण पहले से
रिकॉर्ड किए जाते हैं | 
सत्तर वर्ष के
डॉ. हॉकिंग को
नए-नए अनुभव करना
बहुत पसंद हैं |
उन्हें अवकाश-यात्रा करने की
बहुत इच्छा है |
उन्हें आशा है 
कि एक दिन वे सचमुच
अवकाश-यात्रा करेंगे 
और बिना गुरुत्वाकर्षण बल के
आकाश में उड़ सकेंगे |
साल 2007 में डॉ. हॉकिंग ने
पृथ्वी पर ही 
एक विशिष्ट गुरुत्वाकर्षण-रहित विमान में,
अवकाश में उड़ने का अनुभव लिया |
उन्हें इस तरह  
हवा में उड़ने का
बहुत मज़ा आया | 
सालों बाद उन्हें पहली बार 
व्हीलचेयर के बिना  
घूमने का अवसर जो मिला था !
डॉ. हॉकिंग ने  
ब्रह्माण्ड विज्ञान में
गहरा अभ्यास
और शोध किया है |
इसलिए उनकी तुलना
प्रख्यात वैज्ञानिक
आल्बर्ट आइन्स्टाइन से की जाती है |
उन्हें अनेक पुरस्कारों,
पदकों 
और पदवियों से 
सम्मानित किया गया है |
साल 2009 में
उन्हें अमेरिका के
राष्ट्रपति बराक ओबामा ने
देश के सर्वोच्च 
नागरिक पुरस्कार 'प्रेसिडेंशियल
मेडल ऑफ़ ऑनर’ से 
सम्मानित किया था |
डॉ. हॉकिंग की
अ ब्रीफ हिस्ट्री ऑफ टाइम,
दी थिअरी ऑफ़ एवरीथिंग
और द ग्रांड डिज़ाइन पुस्तकें लिखी हैं |
ये पुस्तकें विश्वभर में 
लोकप्रिय हुई हैं
और खूब बिकी हैं |
डॉ. हॉकिंग ने
अ ब्रीफ हिस्ट्री ऑफ टाइम यानि
समय का संक्षिप्त इतिहास
पुस्तक में भौतिक शास्त्र
और हमारे अस्तित्व से सम्बंधित 
बड़े प्रश्नों के
सरल जवाब दिए हैं |
ब्रह्माण्ड कहाँ से आया? 
उसका सर्जन कब हुआ? 
ब्रह्माण्ड का सर्जन 
किस तरह और कैसे हुआ?
क्या हम ब्रह्माण्ड में अकेले हैं?
क्या विश्व का 
कभी अंत होगा?
यदि विश्व का अंत होगा 
तो किस तरह होगा? आदि | 
मुझे यकीन है
कि आपके मन में
भी कभी-कभी
ऐसे प्रश्न ज़रूर होते होंगे !
अगर आप भी 
हमारे ब्रह्माण्ड के बारे में
ज़्यादा जानना चाहते हैं
तो डॉ. हॉकिंग की 
पुस्तकें ज़रूर पढ़िएगा !
